Vaadates USA poliitikat makrotasandilt, üleriiklikke arvamusuuringute põhjal, tunduvad president Donald Trumpi aktsiad üha langevat, kuid mikrotasandilt paistab olukord teissugune. Juba on ka demokraatidest strateegide seas neid, kes peavad tõenäoliseks, et Trump valitakse ametisse tagasi ning ta jääb Ameerika ja maailma poliitika keskmesse veel aastateks.
Donald Trumpi šansid tagasivalituks saada ei ole sugugi väikesed
Arvamusbaromeetrite järgi halveneb Trumpi seis pidevalt. Vaid neljandik ameeriklastest leiab, et riik liigub õigel kursil. Viimase viie kuuga on nii arvajate arv vähenenud kümme protsenti ja eriti nähtavalt vabariiklaste seas: kui juunis pidas 60 protsenti konservatiivse partei poolt hääletanutest presidendi poliitilist suunda õigeks, siis nüüd annab sellele positiivse hinnangu 44 protsenti vabariiklastest.